



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA: 024-02/23-03/06

URBROJ: 2109-16-03-23-12

Pleškovec, 19. prosinca 2023.

Na temelju članka 72. Zakona o komunalnom gospodarstvu („Narodne novine“ broj 68/18, 110/18 i 32/20) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21), Općinsko vijeće Općine Sveti Juraj na Bregu na 16. sjednici, održanoj 19. prosinca 2023. godine, donijelo je

**PROGRAM**

**održavanja komunalne infrastrukture**

**na području Općine Sveti Juraj na Bregu za 2024. godinu**

**Članak 1.**

Ovim Programom utvrđuje se održavanje komunalne infrastrukture na području Općine Sveti Juraj na Bregu u 2024. godini, opseg radova održavanja i financijska sredstva za ostvarivanje Programa.

**Članak 2.**

Ovaj Program obuhvaća:

**1. održavanje nerazvrstanih cesta** - skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

**2. održavanje javnih zelenih površina** - košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina, opreme na dječjim igralištima i drugi poslovi potrebni za održavanje tih površina.

**3. održavanje groblja** - održavanje prostora za obavljanje ispraćaja i ukopa pokojnika te uređivanje putova, zelenih i drugih površina unutar groblja.

**4. održavanje javne rasvjete** - upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene i svečana prigodna rasvjeta.

**Članak 3.**

Procjena troškova održavanja komunalne infrastrukture po komunalnim djelatnostima i opseg radova po komunalnim djelatnostima:

|  |  |  |
| --- | --- | --- |
| **R.br.** | **ODRŽAVANJE KOMUNALNE INFRASTRUKTURE** | **Procjena troškova u EUR** |
| 01. | Održavanje nerazvrstanih cesta | 82.000,00 |
| 02. | Održavanje javnih zelenih površina | 7.000,00 |
| 03. | Održavanje groblja | 25.000,00 |
| 04. | Održavanje javne rasvjete | 34.000,00 |
|  | **UKUPNO** | **148.000,00** |

1. **ODRŽAVANJE NERAZVRSTANIH CESTA**

|  |  |  |
| --- | --- | --- |
| **R.b.** | **ODRŽAVANJE NERAZVRSTANIH CESTA** | **IZNOS U EUR** |
| 01. | Čišćenje snijega – 41,5 km | 7.000,00 |
| 02. | Održavanje cesta i poljskih putova – 65,4 km | 75.000,00 |
|  | **UKUPNO** | **82.000,00** |

**2**. **ODRŽAVANJE JAVNIH ZELENIH POVRŠINA**

|  |  |  |
| --- | --- | --- |
| **R.b.** | **ODRŽAVANJE JAVNIH ZELENIH POVRŠINA** | **IZNOS U EUR** |
| 01. | Košnja bankina - 41,5 km | 7.000,00 |
|  | **UKUPNO** | **7.000,00** |

**3.** **ODRŽAVANJE GROBLJA**

|  |  |  |
| --- | --- | --- |
| **R.b.** | **ODRŽAVANJE GROBLJA** | **IZNOS U EUR** |
| 01. | Održavanje groblja i mrtvačnice – 100 m3 i 1000 h | 15.000,00 |
| 02. | Oprema za mrtvačnicu – 1 kom | 10.000,00 |
|  | **UKUPNO** | **25.000,00** |

**4.** **ODRŽAVANJE JAVNE RASVJETE**

|  |  |  |
| --- | --- | --- |
| **R.b.** | **ODRŽAVANJE JAVNE RASVJETE** | **IZNOS U EUR** |
| 01. | Električna energija – potrošnja javna rasvjeta – 150 000 kWh | 18.000,00 |
| 02. | Električna energija – mrežarina javna rasvjeta – 150 000 kWh | 1.000,00 |
| 03. | Usluge tekućeg i investicijskog održavanja javne rasvjete - 20 kom | 15.000,00 |
|  | **UKUPNO** | **34.000,00** |

**Članak 4.**

Sredstva potrebna za ostvarivanje ovog Programa planiraju se iz slijedećih izvora:

|  |  |  |
| --- | --- | --- |
| **R.b.** | **Izvor prihoda** | **Procjena prihoda u EUR** |
| 01. | Prihod od komunalne naknade | 26.500,00 |
|  | prihod od komunalnog doprinosa | 20.000,00 |
| 02. | Prihod od grobne naknade | 21.000,00 |
| 03. | Prihod od koncesijske naknade | 4.250.00 |
| 04. | Ostali proračunski prihodi | 76.250,00 |
|  | **UKUPNO** | **148.000,00** |

**Članak 5.**

Općinski načelnik dužan je do kraja ožujka 2025. godine podnijeti Općinskom vijeću izvješće o izvršenju ovog Programa.

**Članak 6.**

Ovaj Program stupa na snagu osmog dana od dana objave u „Službenom glasniku Međimurske županije“, a primjenjuje se od 01. siječnja 2024. godine.

**PREDSJEDNIK**

Općinskog vijeća

Anđelko Kovačić